લાહોર: પાકિસ્તાને ૨૬/૧૧ના મુંબઈ હુમલાના માસ્ટર માઈન્ડ અને આતંકી સંગઠન જમાત-ઉદ-દાવાના પ્રમુખ હાફિઝ સઈદ સામે કડક વલણ દાખવ્યું છે. પાકિસ્તાન સરકારે હાફિઝ સઈદને ઈશ્યૂ કરેલ ૪૪ હથિયાર માટેનાં લાઈસન્સ રદ કરી દીધાં છે. આ લાઈસન્સ હાફિઝ સઈદ અને તેના સાગરીતનાં નામે હતાં. સરકારે સુરક્ષા કારણોને ટાંકીને આ કડક કાર્યવાહી કરી છે. પંજાબ પ્રાંતના ગૃહ મંત્રાલય સાથે સંકળાયેલા એક અધિકારીએ જણાવ્યું હતું કે હાફિઝ સઈદનાં આતંકી સંગઠનો જમાત-ઉદ-દાવા અને ફલાહ-એ-ઈન્સાનિયત વિરુદ્ધ કાર્યવાહીનો આ એક ભાગ છે.